[pic] | EUROPA-KOMMISSIONEN |

Bruxelles, den 27.4.2011

KOM(2011) 227 endelig

2011/0096 (NLE)

Forslag til

RÅDETS FORORDNING (EU) Nr. .../...

om tildeling af fiskerimuligheder i henhold til fiskeripartnerskabsaftalen mellem Det Europæiske Fællesskab og Republikken Kap Verde

BEGRUNDELSE

På grundlag af det mandat, Europa-Kommissionen har fået af Rådet[1], har Europa-Kommissionen og Republikken Kap Verde forhandlet om at forny protokollen til fiskeripartnerskabsaftalen mellem Det Europæiske Fællesskab og Republikken Kap Verde af 19. december 2006. Forhandlingerne mundede ud i, at der den 22. december 2010 blev paraferet en ny protokol, der dækker en periode på tre år fra den 1. september 2011, idet den gældende protokol udløber den 31. august 2011.

Den nye protokol til partnerskabsaftalen er blevet forelagt Rådet med henblik på godkendelse af undertegnelse og midlertidig anvendelse. Den er ligeledes blevet forelagt Rådet og Europa-Parlamentet med henblik på indgåelse.

Med hensyn til fiskerimuligheder gives der fiskeritilladelse til 28 notfartøjer til tunfiskeri, 35 langlinefartøjer med flydeline og 11 stangfartøjer som led i den nye protokol. I overensstemmelse med traktaten bør det fastlægges, hvordan fiskerimulighederne skal fordeles mellem medlemsstaterne.

Kommissionen foreslår på dette grundlag, at Rådet vedtager denne forordning.

2011/0096 (NLE)

Forslag til

RÅDETS FORORDNING (EU) Nr. .../...

om tildeling af fiskerimuligheder i henhold til fiskeripartnerskabsaftalen mellem Det Europæiske Fællesskab og Republikken Kap Verde

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 43, stk. 3,

under henvisning til forslag fra Kommissionen og

ud fra følgende betragtninger:

1. Den 19. december 2006 vedtog Rådet forordning (EF) nr. 2027/2006 om indgåelse af en fiskeripartnerskabsaftale mellem Det Europæiske Fællesskab og Republikken Kap Verde (i det følgende benævnt "partnerskabsaftale")[2].

2. En ny protokol til partnerskabsaftalen blev paraferet den 22. december 2010. Denne protokol giver EU-fartøjer fiskerimuligheder i de farvande, som fiskerimæssigt hører ind under Kap Verdes højhedsområde eller jurisdiktion.

3. Rådet vedtog den […] afgørelse XXX/2010[3] om undertegnelse og midlertidig anvendelse af den nye protokol.

4. Det bør fastlægges, hvordan fiskerimulighederne skal fordeles mellem medlemsstaterne i protokollens gyldighedsperiode.

5. Ifølge artikel 10, stk. 1, i Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande[4] underretter Kommissionen de berørte medlemsstater, hvis det viser sig, at de fiskerimuligheder, som EU har fået tildelt i henhold til protokollen, ikke udnyttes fuldt ud. Modtages der ikke noget svar inden udløbet af en frist, som skal fastsættes af Rådet, betragtes det som en bekræftelse af, at den pågældende medlemsstats fartøjer ikke udnytter deres fiskerimuligheder fuldt ud i den pågældende periode. Der bør fastsættes en frist.

6. Eftersom den nuværende protokol udløber den 31. august 2011, bør denne forordning træde i kraft dagen efter offentliggørelsen i Den Europæiske Unions Tidende og anvendes fra den 1. september 2011 —

VEDTAGET DENNE FORORDNING:

Artikel 1

7. Fiskerimulighederne fastsat i protokollen til fiskeripartnerskabsaftalen mellem Det Europæiske Fællesskab og Republikken Kap Verde (i det følgende benævnt "protokollen") fordeles mellem medlemsstaterne således:

a) notfartøjer til tunfiskeri

Spanien | 16 fartøjer |

Frankrig | 12 fartøjer |

b) langlinefartøjer med flydeline

Spanien | 26 fartøjer |

Portugal | 9 fartøjer |

c) stangfartøjer til tunfiskeri

Spanien | 7 fartøjer |

Frankrig | 4 fartøjer |

8. Forordning (EF) nr. 1006/2008 finder anvendelse, jf. dog fiskeripartnerskabsaftalen mellem Det Europæiske Fællesskab og Republikken Kap Verde.

9. Hvis fiskerimulighederne fastsat i protokollen ikke opbruges med ansøgningerne om fiskeritilladelse fra de medlemsstater, der er nævnt i stk. 1, kan Kommissionen tage ansøgninger om fiskeritilladelse fra andre medlemsstater i betragtning, jf. artikel 10 i Rådets forordning (EF) nr. 1006/2008.Fristen omhandlet i artikel 10, stk. 1, i nævnte forordning fastsættes til ti arbejdsdage.

Artikel 2

Denne forordning træder i kraft dagen efter offentliggørelsen i Den Europæiske Unions Tidende .

Den anvendes fra den 1. september 2011.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

[1] Afgørelse nr. 12600/10 af 27. september 2010.

[2] Rådets forordning (EF) nr. 2027/2006 af 19. december 2006, EUT L 414 af 30.12.2006, s. 1.

[3] EUT C af …, s ….

[4] EUT L 286 af 29.10.2008, s. 33.